
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/2252
URBROJ: 251-13-11-16/002-24-2
Zagreb, 12. studenog 2024.



Z A P I S N I K
s  43. sjednice Vijeća Mjesnog odbora Pongračevo, održane 12. studenog 2024. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Vedran Đidara, Mila Vlajo, Marijana Horvat, Teodor Ostojić, Oto Čaleta
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 42. sjednice. 

Predsjednica daje na glasovanje zapisnik s 42. sjednice koji je  prihvaćen JEDNOGLASNO.

Predsjednica predlaže dopunu dnevnog reda točkom:

1. Prijedlog zaključka o postavljanju prometnog ogledala u Ulici Višnje Stahuljak sjeverno od kućnog broja 5

Predsjednica daje prijedlog dopune dnevnog reda na glasovanje, koja je prihvaćena JEDNOGLASNO.

Predsjednica predlaže sljedeći 

DNEVNI RED

1. Prijedlog plana malih komunalnih akcija Mjesnog odbora Pongračevo
2. Prijedlog Financijskog plana Mjesnog odbora Pongračevo za 2025. godinu
3. Prijedlog zaključka o postavljanju prometnog ogledala u Ulici Višnje Stahuljak sjeverno od kućnog broja 5

4. Prijedlog zaključka za povremeno korištenje prostora
5. Prijedlog zaključka za pojačano održavanje Lošinjske ulice s obzirom na velika oštećenja kolnika
6. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog plana malih komunalnih akcija Mjesnog odbora Pongračevo
Predsjednica informira nazočne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Plan malih komunalnih akcija

Mjesnog odbora Pongračevo za 2025. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Pongračevo, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 64.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2025.

Ad 2. Prijedlog Financijskog plana Mjesnog odbora Pongračevo za 2025. godinu
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

FINANCIJSKI PLAN

Mjesnog odbora Pongračevo
za 2025.

Financijski plan Mjesnog odbora Pongračevo za 2025. (dalje u tekstu: Plan) sastoji se od:

PRIHODA:








79.940,00 €
RASHODA:








79.940,00 €
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	79.940,00

	6711
	PRIHODI ZA FINANCIRANJE RASHODA POSLOVANJA
	79.940,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	79.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	64.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	64.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.

Ad 3. Prijedlog zaključka o postavljanju prometnog ogledala u Ulici Višnje Stahuljak sjeverno od kućnog broja 5

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K L J U Č A K

1. Vijeće Mjesnog odbora Pongračevo traži postavljanje prometnog ogledala u Ulici Višnje Stahuljak sjeverno kod ulaza broj 5 radi nepreglednosti raskrižja odnosno izlaska sa sporedne ulice na glavnu.

2. Ovaj zaključak dostavlja se Vijeću Gradske četvrti Trešnjevka – sjever.

Ad 4. Prijedlog zaključka za povremeno korištenje prostora

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

1. Vijeće Mjesnog odbora Pongračevo ne odobrava povremeno korištenje prostora  UDRUZI ZAGREBAČKI ČAGERI iz Zagreba, Vivodinska 40, koju zastupa Mato Koščević, zbog nedostatka slobodnih termina.

2. Ovaj Zaključak se dostavlja Vijeću Gradske četvrti Trešnjevka – sjever.
Ad 5. Prijedlog zaključka za pojačano održavanje Lošinjske ulice s obzirom na velika oštećenja kolnika

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K L J U Č A K

1. Vijeće Mjesnog odbora Pongračevo traži pojačano održavanje Lošinjske ulice posebno:

· od Labinske ulice do Ulice Vjekoslava Spinčića
· od Ulice Vjekoslava Spinčića do Ulice Vladimira Gortana.
2. Ovaj Zaključak dostavlja se Vijeću Gradske četvrti Trešnjevka – sjever.

Ad 6. Pitanja, prijedlozi i obavijesti
Predsjednica obavještava vijećnike o pristiglim mailovima.
· najava iduće sjednice za 10.12.2024. u 17.30 sati

· dežurstvo 27.11.2024. – Marijana Horvat

· dežurstvo 18.12.2024. – Teo Ostojić

· dežurstvo 29.01.2025. – Lana Belinić

Budući da nema više pitanja, predsjednica Vijeća zaključuje sjednicu.

Sjednica je završila u 18.30 sati.

 Zabilježila:
 Lana Belinić                                                                                        
        Predsjednica
                                                                                                                Vijeća Mjesnog odbora

                                                                                                                          Pongračevo

                                                                                                                       Lana Belinić, v.r.
Prilog: izvješće o glasanju
	Izvješće o glasanju na 43. sjednici
	
	
	
	

	
	
	
	
	
	
	
	


	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.

	Lana Belinić
	+

	+
	+
	+

	Teodor Ostojić
	+
	+

	+

	Vedran Đidara
	+
	+
	+
	+

	Mila Vlajo
	+
	+
	+
	+
	+

	Oto Čaleta
	+
	+
	+
	+

	Marijana Horvat
	+

	+

